laion/Wikipedia-Exotic huggingface dataset:
ნარკო ომი მექსიკაში

ნარკოომი მექსიკაში — მიმდინარე შეიარაღებული კონფლიქტი კონკურენტ ნარკო კარტელებს შორის, რომლებიც ებრძვიან ერთმანეთს რეგიონული კონტროლისთვის და ასევე მექსიკის სამთავრობო ძალებს და შეიარაღებულ სამოქალაქო ჯგუფებს. 2006 წლიდან, როდესაც მექსიკის სამხედრო ინტერვენცია დაიწყო, მთავრობის ძირითადი მიზანი იყო ნარკოტიკებთან დაკავშირებული ძალადობის ჩახშობა. გარდა ამისა, მექსიკის მთავრობამ განაცხადა, რომ მათი უპირველესი მიზანი ძლიერი ნარკო კარტელების დანაწევრება იყო, ვიდრე ნარკოტრაფიკის თავიდან აცილება, რისი გაკეთებაც აშშ-მ თავის თავზე აიღო. მიუხედავად იმისა, რომ მექსიკის ნარკო კარტელები და ნარკოტრაფიკის ორგანიზაციები არსებობდა რამდენიმე ათეული წლის განმავლობაში, ისინი უფრო ძლიერი გახდნენ Cali Cartel-ის , Medellín Cartel-ის და Colombian-ის დაშლის შემდეგ 1990-იან წლებში. მექსიკის ნარკო კარტელები ახლა დომინირებს საბითუმო უკანონო ნარკოტიკების ბაზარზე და 2007 წელს აკონტროლებდა შეერთებულ შტატებში კოკაინის შესვლის 90%-ს. კარტელების ლიდერების დაპატიმრებებმა, განსაკუთრებით Tijuana Cartel-ის და Gulf cartel-ის, გამოიწვია ზრდადი ძალადობა, რადგანაც კარტელები იბრძვიან შეერთებული შტატების ტრეფიკინგის მარშრუტების კონტროლისთვის. ანალიტიკოსების ვარაუდით, უკანონო ნარკოტიკების გაყიდვების მოგება მერყეობს $ 13,6 მილიარდიდან $ 49,4 მილიარდამდე ყოველწლიურად. ფელიპე კალდერონის ადმინისტრაციის ბოლოსთვის (2006-2012 წწ.) მექსიკის ნარკო ომში ოფიციალურად დაღუპულთა რაოდენობა არის მინიმუმ 60 000. დაუდასტურებელი გაანგარიშებით მითითებული მკვლელობების რაოდენობა 100 000 აღწევს, იმ ხალხის ჩათვლით, რომელებიც გაქრნენ. Guns in Mexico — Daily Gun Policy News Feed დაარქივებული 2010-03-31 საიტზე Wayback Machine. Bowers, Charles. «The Mexican Kidnapping Industry» დაარქივებული 2015-02-23 საიტზე Wayback Machine. An academic paper examining both the emergence of kidnapping as a drug war spillover, and statewide variance in Mexico’s kidnapping statutes. «Border Stories» profiles a newspaper reporter caught up in the drug war in Mexico (video) დაარქივებული 2009-05-12 საიტზე Wayback Machine. AP interactive map: Mexican Drug Cartels Map: Areas of cartels' influences[მკვდარი ბმული] The Mexican Zetas and Other Private Armies დაარქივებული 2009-11-27 საიტზე Wayback Machine. ↑ http://www.wickenburg-az.com/wp-content/uploads/2010/11/Smuggling_1-4.jpg ↑ Free Article for Non-Members. Stratfor (2010-05-17). დაარქივებულია ორიგინალიდან — 2010-05-20. ციტირების თარიღი: 2011-03-28.
კილალა

კილალა (ინგლ. Killala; ირლ. Cill Ala) — სოფელი ირლანდიაში, მდებარეობს მეიოს საგრაფოში, კონაქტის პროვინციაში, ქალაქ ბალინას ჩრდილოეთით. მეიოს საგრაფო
პრევეზის ბრძოლა

პრევეზის ბრძოლა — საზღვაო ბრძოლა ოსმალეთის იმპერიის ფლოტსა და რომის პაპ პავლე III-ის მიერ გაერთიანებულ ქრისტიანულ სახელმწიფოებს (ესპანეთი, ვენეცია, გენუა, პაპის ოლქი) ფლოტს შორის. გაიმართა 1538 წლის 28 სექტემბერს პრევეზის სრუტეში, ჩრდილო-დასავლეთ საბერძნეთში. 1537 წელს ოსმალეთის კაპუდინ-ფაშამ ხაირ ალ-დინ ბარბაროსამ ეგეოსის ზღვაში დაიპყრო ვენეციის რესპუბლიკის კუთვნილი მრავალი კუნძული და შეუერთა ოსმალეთის იმპერიას ნაქსოსის საჰერცოგო. აღნიშნულმა მოვლენამ აიძულა რომის პაპი პავლე III დაკავშირებოდა და გაეერთიანებინა წმინდა ლიგის რამდენიმე ქრისტიანული სახელმწიფო ოსმალეთის იმპერიის წინააღმდეგ. მოკავშირეთა ფლოტი შეიკრიბა კუნძულ კორფუსთან, მათ მეთაურობდა გენუელი ადმირალი ანდრეა დორია. კოალიციას რიცხობრივი უპირატესობა ჰქონდა. მათი ფლოტი 160-ზე მეტ გალერას მოითვლიდა, მაშინ როდესაც თურქებს ჰყავდათ მხოლოდ 122 გალერა. ბრძოლა დასრულდა ევროპელთა გამანადგურებელი დამარცხებით. თურქებმა ჩაძირეს 10, დაწვეს 3 და ხელთ ჩაიგდეს 36 გალერა და 3000 ტყვე. ევროპელების დამარცხების ერთ-ერთ მთავარ მიზეზად ითვლება ქარის მიმართულების მოულოდნელი ცვალებადობა. Cronaca dei Tocco di Cefalonia; prolegomeni, testo critico e traduzione, by Giuseppe Schirò, Corpus fontium historiae Byzantinae 10. (Rome: Accademia nazionale dei Lincei, 1975). in Italian. John van Antwerp Fine, The Late Medieval Balkans: A critical survey from the late Twelfth Century to the Ottoman conquest, University of Michigan Press, 704 pages, (1994), ISBN 978-0-472-08260-5 Wolf, John B., The Barbary Coast: Algeria under the Turks, W. W. Norton, 1979. ISBN 0-393-01205-0 Cook, M.A. (ed.), A History of the Ottoman Empire to 1730, Cambridge University Press, 1976. ISBN 0-521-20891-2 Currey, E. Hamilton, Sea-Wolves of the Mediterranean, John Murrey, 1910. (Reproduced and manipulated electronically editions prior to 1923 available on the internet)
ჟან-ჟაკ ანო

ჟან-ჟაკ ანო (ფრანგ. Jean-Jacques Annaud დ. 1 ოქტომბერი, 1943, ესონა) — ფრანგი კინორეჟისორი, სცენარისტი და პროდიუსერი. საკუთარი კარიერის გამორჩეული ფილმები გადაღებული აქვს 1980-იან და 90-იან წლებში. მიღებული აქვს ოსკარისა და სეზარის ჯილდოები. 1976 - ფერადი შავ-თეთრი (Noirs et Blancs en couleurs) 1981 - ბრძოლა ცეცხლისთვის (La Guerre du feu) 1986 - ვარდის სახელი (Le Nom de la Rose) 1988 - დათვი (L'Ours) შეგიძლიათ იხილოთ მედიაფაილები თემაზე „ჟან-ჟაკ ანო“ ვიკისაწყობში. ოფიციალური საიტი Jean-Jacques Annaud კინოფილმების ინტერნეტ-მონაცემთა ბაზაში
კშიშტოფ კესლევსკი

კშიშტოფ კესლევსკი (პოლ. Krzysztof Kieślowski ([ˈkʂɨʂtɔf kʲɛɕˈlɔfskʲi]) დ. 27 ივნისი, 1941, ვარშავა — გ. 13 მარტი, 1996, ვარშავა) — გავლენიანი პოლონელი კინორეჟისორი და სცენარისტი. მიღებული აქვს რამდენიმე ევროპული ჯილდო და ოსკარის ნომინაცია. 1979 - კინომოყვარული (Amator) 1988 - დეკალოგი (Dekalog) 1993 - სამი ფერი: ლურჯი (Trois couleurs: Bleu) 1994 - სამი ფერი: თეთრი (Trois couleurs: Blanc) 1994 - სამი ფერი: წითელი (Trois couleurs: Rouge)' 1991 - ვერონიკას ორმაგი ცხოვრება (The double life of Veronique) ვიკისაწყობში არის გვერდი თემაზე: კშიშტოფ კესლევსკი Krzysztof Kieślowski კინოფილმების ინტერნეტ-მონაცემთა ბაზაში ინტერვიუ (ინგლისური) Senses of Cinema: Krzysztof Kieślowski Criterion Collection Essay by Colin MacCabe Kieślowski's "Three Colours" Trilogy at the Galilean Library Transcript დაარქივებული 2017-12-29 საიტზე Wayback Machine. from 1994 seminar by Kieślowski on "Directing actors" Profile on Krzysztof Kieślowski Krzysztof Kieślowski დაარქივებული 2013-01-16 საიტზე Wayback Machine. at culture.pl დაარქივებული 2012-11-26 საიტზე Wayback Machine. Three Colours Trilogy[მკვდარი ბმული] at culture.pl დაარქივებული 2012-11-26 საიტზე Wayback Machine.
26 სექტემბერი

26 სექტემბერი — გრიგორიანული კალენდრის 269-ე დღე (ნაკიან წლებში – 270-ე დღე). წლის ბოლომდე დარჩენილია 96 დღე. ძვ. წ. 46 : პარსალოსის ბრძოლისას დადებული ფიცის თანახმად, იულიუს კეისარმა ვენერას ტაძარი ააგო. 1580 : ბრიტანელი მეკობრე ფრენსის დრეიკი ოთხიალქნიანი გალეონით „გოლდენ ჰაინდ“ დაბრუნდა დედამიწის გარშემო მოგზაურობიდან, რომელიც მაგელანის მოგზაურობის შემდეგ მეოთხე იყო. 1687 : ვენეციელებსა და ოსმალებს შორის ბრძოლაში ათენის ალყის დროს პართენონი ნაწილობრივ დაინგრა. 1777 : ბრიტანელები ფილადელფიის ოკუპაციას ახდენენ ამერიკის რევოლუციის დროს. 1789 : თომას ჯეფერსონი აშშ-ის პირველ სახელმწიფო მდივნად დაინიშნა. 1907 : ახალი ზელანდია და ნიუფაუნდლენდი გახდნენ ბრიტანეთის იმპერიის დომინიონები. 1950 : გაეროს ჯარები ჩრდილოეთ კორეისგან სეულს ანთავისუფლებენ. 1957 : ვესტსაიდური ისტორიის პრემიერა გაიმართა ბროდვეიზე. 1960 : ჩიკაგოში, ილინოისი, პირველი სატელევიზიო დებატები ტარდება აშშ-ის პრეზიდენტობის კანდიდატებს რიჩარდ ნიქსონსა და ჯონ კენედის შორის. 1962 : გამოცხადდა იემენის არაბული რესპუბლიკა 1969 : გამოვიდა The Beatles-ის ალბომი Abbey Road 1973 : კონკორდი პირველ უწყვეტ გადაფრენას ახორციელებს ატლანტის ოკეანეზე რეკორდულ დროში. 1983 : საბჭოთა რიგითმა სამხედრო მოსამსახურემ სტანისლავ პეტროვმა მსოფლიო ბირთვული ომისგან იხსნა. 1984 : ბრიტანეთი ჩინეთისთვის ჰონკონგის გადაცემაზე თანხმდება. 2008 : აშშ-ის ისტორიაში უდიდესი საბანკო გაკოტრება: ფედერალური დეპოზიტების დაზღვევის კორპორაციამ მის განკარგვაში აყვანილი Washington Mutual-ის აქტივები და ოპერაციები JPMorgan Chase-ს მიჰყიდა. 2010 : დიდი ბრიტანეთის ლეიბორისტული პარტიის ლიდერად ედ მილიბენდი აირჩიეს. უგო ჩავესის გაერთიანებულმა სოციალისტურმა პარტიამ მცირე უპირატესობით გაიმარჯვა საპარლამენტო არჩევნებში. 1870 : ქრისტიან X — დანიის მეფე 1886 : ჰილი, არჩიბალდ ვივიან — ინგლისელი ფიზიოლოგი, ნობელის პრემიის ლაურეატი 1888 : ტ. ს. ელიოტი — ამერიკელი მწერალი და რედაქტორი, ნობელის პრემიის ლაურეატი 1889 : ჰაიდეგერი, მარტინ — გერმანელი ფილოსოფოსი (გ.1976) 1859 : ლუი მაჟორელი — ფრანგი დეკორატორი და ავეჯის დიზაინერი 1897 : პავლე VI — რომის პაპი (გ.1978) 1898 : გერშვინი, ჯორჯ — ამერიკელი კომპოზიტორი 1926 : მასატოში კოშიბა — იაპონელი ფიზიკოსი, ნობელის პრემიის ლაურეატი 1936 : მანდელა, ვინი — სამხრეთაფრიკელი მებრძოლი აპარტეიდის წინააღმდეგ 1945 : ფერი, ბრაიან — ინგლისელი მუსიკოსი, ჯგუფის Roxy Music წევრი 1976 : ბალაკი, მიხაელ — გერმანელი ფეხბურთელი 1981 : უილიამსი, სერენა — ამერიკელი ჩოგბურთელი 724 : იაზიდ II — ომაიანთა ხალიფა 1290 : მარგარეტი — შოტლანდიის დედოფალი 1620 : ტაიჩანგი — ჩინეთის იმპერატორი 1868 : ავგუსტ ფერდინანდ მებიუსი — გერმანელი ასტრონომი 1902 : ლევი სტრაუსი — ამერკელი ტანსაცმლის მწარმოებელი 1973 : ანა მანიანი — იტალიელი მსახიობი 1990 : ალბერტო მორავია — იტალიელი მწერალი 2008 : პოლ ნიუმანი — ამერიკელი მსახიობი, კინორეჟისორი (დ. 1925) 2019 : ჟაკ შირაკი — საფრანგეთის პრეზიდენტი 1995-2007 წლებში. მართლმადიდებელი ეკლესია აღნიშნავს შემდეგი წმინდანების ხსენების დღეს: ქეთევან დედოფალი - ქეთევანობა; კორნელიოს ასისთავი კრონიდე, ლეონტი და სერაპიონი მოწამე სელევკე წმინდა სტრატონიკე წმიდა მოწამენი: ილია, ზოტიკე, ლუკიანე, ვალერიანე, მაკრობიოსი და გორდიანე იულიანე ხუცესი პეტრე ატროელი ღირსი იეროთეოსი გარდა ამისა: ენკენია – ხსენება ქრისტეს აღდგომის წმინდა ტაძრის განახლების იერუსალიმში. სხვა თვეები:
კილკელი

კილკელი (ინგლ. Kilkelly; ირლ. Cill Cheallaigh) — სოფელი ირლანდიაში, მდებარეობს მეიოს საგრაფოში, კონაქტის პროვინციაში, სოფელ ნოკის მახლობლად. მეიოს საგრაფო
კილი (მეიოს საგრაფო)

კილი (ინგლ. Keel; ირლ. An Caol) — სოფელი ირლანდიაში, მდებარეობს მეიოს საგრაფოში, კუნძულ აკილზე, კონაქტის პროვინციაში. მეიოს საგრაფო
პიტერ იეტსი

პიტერ იეტსი (ინგლ. Peter Yates დ. 24 ივლისი, 1929, ოლდერშოთი — გ. 9 იანვარი, 2011, ლონდონი) — ინგლისელი კინორეჟისორი და პროდიუსერი. დაიბადა სამხედრო მოსამსახურის ოჯახში. კინოში მოღვაწეობა დაიწყო 1950-იანი წლებიდან. 1969 — ჯონი და მარი (John and Mary) 1988 — კრული (Krull) 2000 — დონ კიხოტი (Don Quixote) პიტერ იეტსი კინოფილმების ინტერნეტ-მონაცემთა ბაზაში პიტერ იეტსი — AllMovie
კოროი (მეიოს საგრაფო)

კოროი (ინგლ. Corroy; ირლ. Corr Ráithe) — სოფელი ირლანდიაში, მდებარეობს მეიოს საგრაფოში, კონაქტის პროვინციაში, ქალაქ ბალინას სამხრეთით. მეიოს საგრაფო
სანტოსი (საფეხბურთო კლუბი)

„სანტოსი“ (პორტ. Santos Futebol Clube) — ბრაზილიური საფეხურთო კლუბი ქალაქ სანტუსიდან (სან-პაულუს შტატი). კლუბი „სან-პაულუს“ (კლასიკო სან-სანი), „კორინთიანსსა“ (ყველაზე პრინციპული დაპირისპირება) და „პალმეირასთან“ ერთად წარმოადგენს თავისი შტატის ოთხი ტრადიციული გრანდიდან ერთ-ერთს. იგი ბრაზილიის საფეხბურთო კლუბებს შორის ერთ-ერთი უძლიერესია. „სანტოსი“ არის ბრაზილიის ყველაზე პოპულარული და ტიტულოვანი კლუბების ორგანიზაციის ცამეტთა კლუბის ერთ-ერთი თანადამაარსებელი. კლუბი დაარსდა 1912 წლის 14 აპრილს. 1950-იანი წლების შუა პერიოდამდე სანტოსმა სან-პაულუს შტატის ჩემპიონატი მხოლოდ ერთხელ — 1935 წელს მოიგო. 1955 წელს, პელეს კლუბში მოსვლის შემდეგ, 1960-იანი წლების დასაწყისისთვის „სანტოსი“ მსოფლიოს უძლიერეს გუნდად ჩამოყალიბდა. 1950-იან და 1960-იან წლებში მის გვერდით თამაშობდნენ ბრაზილიური ფეხბურთის ისეთი აღიარებული ოსტატები, როგორებიც იყვნენ — ჟილმარი, მაურო რამოსი, ჟოელი, ლიმა, დორვალი, მენგალვიო, კოუტინიო, პეპე, კარლოს ალბერტო ტორესი, ორლანდო და სხვ. 1960-იან წლებში „სანტოსი“ იყო ბრაზილიური ფეხბურთის განსახიერება, რის გამოც გუნდს ხშირად იწვევდნენ სხვადასხვა საერთაშორისო ტურებში მონაწილეობის მისაღებად. „სანტოსი“ გახდა პირველი ბრაზილიური კლუბი, რომელმაც ხუთივე კონტინენტზე ითამაშა. 1962 წელს „სანტოსმა“ მოიგო ყველა ტურნირი, რომელშიც მონაწილეობა მიიღო. პელესა და მისი თაობის მოთამაშეთა წასვლის შემდეგ, „სანტოსი“ მხოლოდ ეპიზოდურად თუ გაიელვებდა 1970-იან და 1990-იან წლებში. კლუბის აღორძინება დაიწყო 1990-იანი წლების ბოლოს, როდესაც 1998 წელს „სანტოსმა“ 29 წლის განმავლობაში თავისი პირველი საერთაშორისო ტურნირი — კონმებოლის თასი მოიგო. გუნდის მთავარი მწვრთნელის ვანდერლეი ლუშემბურგოს დროს „სანტოსი“ ბრაზილიის ჩემპიონი გახდა 2002 და 2004 წლებში, ხოლო 2003 წელს, ასევე პირველად 1960-იანი წლების შემდეგ, მიაღწია ლიბერტადორესის თასის ფინალს, სადაც „ბოკა ხუნიორსთან“ დამარცხდა. 2007 წელს „სანტოსი“ სან-პაულუს შტატის ჩემპიონი გახდა, ლიბერტადორესის თასის ნახევარფინალამდე მიაღწია და ბრაზილიის ჩემპიონატში მეორე ადგილი დაიკავა. 2010 წელს, 1960-იანი წლების ტიტულები ბრაზილიი თასისა და კოპა რობერტაოს ჩათვლით ქვეყნის ჩემპიონის ტიტულთან გათანაბრდა. ამრიგად, „სანტოსი“ „პალმეირასთან“ ერთად, საჩემპიონო ტიტულების რაოდენობით ქვეყნის ერთ-ერთი ყველაზე ტიტულოვანი კლუბი გახდა. პაულისტას ჩემპიონატი ჩემპიონი: 1935, 1955, 1956, 1958, 1960, 1961, 1962, 1964, 1965, 1967, 1968, 1969, 1973, 1978, 1984, 2006, 2007, 2010, 2011, 2012, 2015, 2016 პაულისტას თასი თასის მფლობელი: 2004 ბრაზილიის ჩემპიონატი ჩემპიონი: 1961, 1962, 1963, 1964, 1965, 1968, 2002, 2004 ბრაზილიის თასი თასის მფლობელი: 2010 რიო–სან-პაულუს ტურნირი ჩემპიონი: 1959, 1963, 1964, 1966, 1997 საკონტინენტთაშორისო თასი თასის მფლობელი: 1962, 1963 ლიბერტადორესის თასი თასის მფლობელი: 1962, 1963, 2011 ფინალისტი: 2003, 2020 კონმებოლის თასი თასის მფლობელი: 1998 სამხრეთ ამერიკის რეკოპა თასის მფლობელი: 2012 ოფიციალური საიტი „სანტოსი“ Facebook-ზე „სანტოსი“ Twitter-ზე „სანტოსი“ — არხი YouTube-ზე Super Santos SANTÁSTICO ↑ Santos teve ano perfeito em 1962. Será que repete no centenário? ↑ Esquadrão Imortal – Santos 2002-2004 // imortaisdofutebol.com ↑ Campeonato Brasileiro: Unificação dos títulos alimenta polêmica ↑ Intercontinental Club Cup 1962 // rsssf
კონგი (ირლანდია)

კონგი (ინგლ. Cong; ირლ. Conga, მომდინარეობს Cúnga Fheichín–დან) — სოფელი ირლანდიაში, მდებარეობს მეიოს საგრაფოში, კონაქტის პროვინციაში, გოლუეის საგრაფოს მიჯნაზე, ქალაქებს, ბალინრობსა და ჰედფორდს შორის. კონგი ცნობილია შუასაუკუნეებში აგებული აშფორდის ციხე-სიმაგრით, რომელიც დღეს ხუთვარსკვლავიან სასტუმროდაა გადაკეთებული ხელოვნური ტბის პირას და ითვლება ირლანდიის ერთ-ერთი ულამაზეს სასტუმროდ. ციხე-სიმაგრეში ეს სამუშაოები გინესის ოჯახმა ჩაატარა. აქ, ასევე, მდებარეობს შუასაუკუნეების დანგრეული კონგის სააბატო, სადაც დაკრძალულია ირლანდიის უკანასკნელი დიდი მეფე რუაიდრი ვა კონხობაირი (რორი ო'კონორი). აქაური წარმოშობისაა XII საუკუნის კონგის ჯვარიც, რომელიც დღეს ირლანდიის ეროვნულ მუზეუმში ინახება. მეიოს საგრაფო
ბრაზილიის საფეხბურთო ჩემპიონატი (სერია A)

ბრაზილიის საფეხბურთო ჩემპიონატი (პორტ. Campeonato Brasileiro Série A) — ბრაზილიის წამყვანი კლუბების შეჯიბრი, რომელშიც ვლინდება ბრაზილიის ჩემპიონი. ფრჩხილებში მითითებულია ტიტულების რაოდენობა რობერტაოს თასის ჩათვლით. ბრაზილიის საფეხბურთო კონფედერაციის ოფიციალური საიტი (პორტუგალიური) ბრაზილიის წამყვანი სპორტული გამოცემა (პორტუგალიური) კლუბების არქივი (პორტუგალიური) რუსულენოვანი საიტი ბრაზილიის საკლუბო და სანაკრებო ფეხბურთის შესახებ (რუსული) ბლოგი ლათინოამერიკული ფეხბურთის შესახებ დაარქივებული 2014-01-06 საიტზე Wayback Machine. (რუსული) უძლიერესი კლუბების გლობალური რეიტინგი (რუსული) მატჩები Taça Brasil[მკვდარი ბმული] ბრაზილიის საფეხბურთო ჩემპიონატი „დასავლეთი ნახევარსფეროს ფეხბურთზე“ (რუსული)
ვლადიმერ ახმეტელი

ვლადიმერ (ლადო) ახმეტელი (დ. 10 მარტი, 1875, ანაგა — გ. 12 აგვისტო, 1942, ბერლინი, გერმანია) — ქართველი პოლიტიკური და საზოგადო მოღვაწე, მწერალი, ჟურნალისტი. დაიბადა კახეთში, სოფელ ანაგაში, დეკანოზ გიორგი ახმეტელაშვილის ოჯახში. სწავლობდა თელავის სასულიერო სკოლასა და თბილისის სემინარიაში, შემდეგ ლაიფციგის უმაღლეს სავაჭრო სკოლაში (1898–1901), ლაიფციგისა და ჰალეს უნივერსიტეტებში (1901-1904). 1904 წელს მარტინ ლუთერის უნივერსიტეტში დაიცვა სადოქტორო დისერტაცია თემაზე: „საქართველოს საშინაო ვაჭრობა“ (Der Hausierhandel in Georgien). საქართველოში დაბრუნების შემდეგ აქვეყნებდა პრესაში წერილებს ეკონომიკაზე, გერმანიის სოციალ-დემოკრატიისა და მუშათა მოძრაობის შესახებ („შვარცის“ ფსევდონიმით). 1918 წლის მაისში დაინიშნა საქართველოს დემოკრატიული რესპუბლიკის ელჩად გერმანიაში. ბერლინში საქართველოს საელჩო ახმეტელის თაოსნობით გახდა ქართული კულტურის ცენტრი გერმანიაში. საქართველოს საბჭოთა ოკუპაციის შემდეგ, 1922 წლის გერმანია-საბჭოთა რუსეთის შეთანხმებით საქართველოს საელჩო გაუქმდა. ახმეტელი გახდა ბერლინის ქართული სათვისტომოს წევრი და იბრძოდა საქართველოს საკითხისადმი ევროპელთა ყურადღების მიპყრობისათვის. 1938 წლიდან ხელმძღვანელობდა გერმანიის მთავრობის მიერ შექმნილ „კავკასიის სამმართველოს“. გარდაიცვალა ბერლინში; დაკრძალულია იქვე. ვლადიმერ ახმეტელი — საქართველოს ბიოგრაფიული ლექსიკონი
ოსკარის მე-80 დაჯილდოება

ოსკარის მე-80 დაჯილდოების ცერემონია — საუკეთესო ფილმებისა და კინოხელოვანების რიგით მე-80 დაჯილდოება კინემატოგრაფიულ ხელოვნებათა და მეცნიერებათა აკადემიის პრემიით. ცერემონია გაიმართა 2008 წლის 24 თებერვალს და მასში მონაწილეობა მიიღეს 2007 წელს გამოსულმა საუკეთესო ფილმებმა. დაჯილდოება ჩვეულებისამებრ გაიმართა კოდაკის თეატრში, ჰოლივუდი, ლოს-ანჯელესი. ოსკარის დაჯილდოებას აშშ-ში გადასცემდა ABC. შოუს მასპინძელი იყო ჯონ სტიუარტი, რომელმაც მანამდე 78-ე დაჯილდოებასაც უმასპინძლა 2006 წელს. 20 თებერვალს, Beverly Wilshire Hotel-ში გაიმართა ცერემონია, სადაც გადაცემული იქნა აკადემიის ჯილდო ტექნიკური მიღწევებისთვის. შოუს უმასპინძლა ჯესიკა ალბამ. ყველაზე მეტი, ოთხი ჯილდო მიიღო ფილმმა მოხუცებისთვის ადგილი არ არის საუკეთესო სურათისა და საუკეთესო რეჟისორის ჩათვლით. ყველაზე მეტი, 8 ნომინაციაც მასთან ერთად მიიღო ფილმმა და იქნება სისხლი. ცერემონიის ტელეგადაცემას თვალი ადევნა 31.8 მილიონმა მაყურებელმა. ↑ Cieply, Michael (September 12, 2007). „Academy to Invite Jon Stewart Back as Oscar Host“. The New York Times. The New York Times Company. დაარქივებულია ორიგინალიდან — თებერვალი 7, 2015. ციტირების თარიღი: May 28, 2013. ↑ Bruno, Mike (September 12, 2007). „Stewart Hosting 2008 Oscars“. The New York Times. Time Warner. დაარქივებულია ორიგინალიდან — ოქტომბერი 24, 2007. ციტირების თარიღი: May 29, 2013. ↑ Louis J. Horvitz to direct 80th Annual Academy Awards. ↑ Pearson, Ryan (February 11, 2008). „Alba dazzles nerds at tech Oscars“. USA Today. ციტირების თარიღი: February 13, 2008.
მაკედონელები (ბერძნები)

მაკედონელები (ბერძ. Μακεδόνες, Makedónes) — რეგიონული და ისტორიული ბერძნული ეთნიკური ჯგუფი, ცხოვრობენ საბერძნეთის მაკედონიაში. დღეისთვის უმეტესობა ცხოვრობს რეგიონის ცენტრის სალონიკის გარშემო. მთავარი სტატია: მაკედონი (მითოლოგია). სახელი მაკედონია (ბერძ. Μακεδονία, Makedonía) მომდინარეობს ანტიკური ბერძნული სიტყვა მაკედნოსისგან (μακεδνός). მის მნიშვნელობას ძირითადად განმარტავენ როგორც : „მაღალი“ ან „მთიელი“, რაც სავარაუდოდ წარმოადგენს ძველი მაკოდიენელების ფიზიკურ დახასიათებას. მაკედონია (საბერძნეთი) მაკედონია (ტერმინი) დებატები მაკედონიის დასახელებაზე ვიკისაწყობში არის გვერდი თემაზე: მაკედონელები (ბერძნები) Pan-Macedonian Association of Melbourne and Victoria დაარქივებული 2014-12-18 საიტზე Wayback Machine. ↑ The Greeks: the land and people since the war. James Pettifer. Penguin, 2000. ISBN 0-14-028899-6 ↑ and Migration Policy in Greece.[მკვდარი ბმული] ↑ [1] ↑ [2]" ↑ Georg Autenrieth, A Homeric Dictionary, μακεδνός. Perseus.tufts.edu. ციტირების თარიღი: 2009-05-05. ↑ Johann Baptist Hofmann (1950). Etymologisches Wörterbuch des Griechischen. R. Oldenbourg.
საჭაპანო ტრანსპორტი

საჭაპნე ტრანსპორტი — ურელსო ტრანსპორტის სახეობა, სადაც საწევის სახით გამოიყენება შესაბმელი ცხოველი (ცხენი, ხარი, კამეჩი, აქლემი, ვირი, ჯორი, ირემი, ძაღლი და სხვა). საჭაპანო ტრანსპორტის გაგებაში იგულისხმება თვლიანი ან უთვლო სატრანსპორტო საშუალება ძრავის გარეშე, რომელიც გზაზე მასში შებმული პირუტყვის მეშვეობით გადაადგილდება. შეიძლება იყოს სატვირთო და სამგზავრო. ოთხთვალას ტიპის მიხედვით გამოიყოფა თვლიანი და სამარხილე. იმ შემთხვევაში როდესაც ტვირთი ემაგრება უშუალოდ ცხოველს, მაშინ საუბრობენ სასაპალნე ტრანსპორტზე, რომელიც თავის მხრივ, წარმოადგენს ტრანსპორტის ცალკე სახეობას. საგზაო ნიშნებისა და სიგნალების თანახმად (ვენის კონვენცია) ნიშანი → მოცემულ გზაზე კრძალავს საჭაპანო და სასაპალნე ტრანსპორტით გადაადგილებას. საჭაპანო ტრანსპორტი გაჩნდა ბორბალთან ერთად. რკინიგზის გაჩენამდე საჭაპანო ტრანსპორტი იყო სახმელეთო ტრანსპორტის ძირითადი სახეობა და გამოიყენებოდა სამგზავრო და სატვირთო გადაზიდვებისათვის. ავიაციამ და ავტოტრანსპორტის ფართო განვითარებამ გამოიწვია საჭაპანო ტრანსპორტის განდევნა, თუმცა მეორე მსოფლიო ომის დროს საჭაპანო ტრანსპორტი დასავლეთ ევროპის მრავალ ქვეყანაში გადაზიდვების მოცულობით მცირედ ჩამორჩებოდა ავტოტრანსპორტს, ხოლო იტალიაში, ესპანეთში, საბერძნეთში, თურქეთში და სხვაგან ჭარბობდა კიდეც მას. XX საუკუნის მეორე ნახევარში მსოფლიოს ყველა ქვეყანაში საჭაპანო გადაზიდვების მოცულობა მკვეთრად შემცირდა. დღეისათვის გამოიყენება ძირითადად სასოფლო ტერიტორიებზე ადამიანებისა და ტვირთის გადასაყვანად მოკლე მანძილზე. სასაპალნე ტრანსპორტი საჭაპანო ტრანსპორტი — სტატია დიდი საბჭოთა ენციკლოპედიიდან (რუსული) საჭაპანო ტრანსპორტი — დიდი ენციკლოპედიური ლექსიკონი (რუსული)
მაკედონელები (მრავალმნიშვნელოვანი)

მაკედონიელები შეიძლება აღნიშნავდეს: მაკედონელები — მაკედონიის რესპუბლიკაში მცხოვრები სამხრეთსლავური ხალხი. მაკედონელები — მაკედონიის რეგიონში მცხოვრები ბერძნები. მაკედონელები — მაკედონიის რეგიონში მცხოვრები ბულგარელები. ძველი მაკედონელები — ძველი მაკედონიის მოსახლეობა. მაკედონელები — ბიზანტიელ იმპერატორთა დინასტია შუა საუკუნეებში. დებატები მაკედონიის დასახელებაზე მაკედონია (მრავალმნიშვნელოვანი) მაკედონია (ტერმინი)
ქიმუცაძეები

ქიმუცაძე — ქართული გვარი იმერეთში. გავრცელებულია ვანის მუნიციპალიტეტში (სოფ. გადიდი, სალხინო და ქალაქი ვანი). გვარი გავრცელებულია ქუთაისში, სამტრედიაში, მცირე რაოდენობით ოზურგეთსა და ბათუმში. ოფიციალური მონაცემებით საქართველოში ამ გვარის 493 ადამიანია რეგისტრირებული, მათ შორის 232 კაცი და 261 ქალი. ↑ ქართული გენეალოგია — გვარები იმერეთში ↑ იუსტიციის სახლის მონაცემები. დაარქივებულია ორიგინალიდან — 2013-03-02. ციტირების თარიღი: 2014-01-08.
გილერმო არიაგა

გილერმო არიაგა (ესპ. Guillermo Arriaga დ. 13 მარტი, 1958, მეხიკო) — მექსიკელი კინორეჟისორი, სცენარისტი და პროდიუსერი. საკუთარ თავს უწოდებს მონადირეს, რომელიც მწერლად მუშაობს. როგორც სცენარისტს, მიღებული აქვს BAFTA-ს ნომინაცია და კანის კინოფესტივალის ჯილდო 2000 - შეყვარებული ძაღლები (Amores perros), სცენარისტი 2004 - 21 გრამი (21 Grams), სცენარისტი 2005 - მელკიადეს ესტრადას სამი საფლავი (The Three Burials of Melquiades Estrada), სცენარისტი 2006 - ბაბილონი (Babel), სცენარისტი 2008 - ალმოდებული ველი (The Burning Plain) შეგიძლიათ იხილოთ მედიაფაილები თემაზე „გილერმო არიაგა“ ვიკისაწყობში. გილერმო არიაგა კინოფილმების ინტერნეტ-მონაცემთა ბაზაში
ნაკბე

კოორდინატები: 17°40′39″ ჩ. გ. 89°52′06″ დ. გ.﻿ / ﻿17.67750° ჩ. გ. 89.8685500° დ. გ.﻿ / 17.67750; -89.8685500 ნაკბე (Nakbé) — მაიას ქალაქის ნანგრევები გვატემალაში, პეტენის პროვინციაში. ქალაქი მდებარეობს მაიას ქალაქ ელ-მირადორის ნანგრევებიდან სამხრეთით, დაახლოებით 15 კმ-ში, რომელთანაც ნაკბე დაკავშირებული იყო საკბეთი (Sacbé), ძველი მაიას ეგრეთ წოდებული ჩქაროსნული გზით. გვიანი კლასიკური პერიოდის დროს ქალაქი საკბეთი იყო დავაშირებული მაიას სხვა დასახლებასთანაც — კალაკმულთან. რეგიონი, რომელშიც ნაკბე მდებარეობს, დასახლებული იყო ძვ. წ. დაახლოებით 1400 წლიდან. ქალაქის აყვავების ხანა მოიცავს ძვ. წ. 800-400 წლებს, რომლის დროსაც ნაკბე მაიას პირველ მსხვილს ქალაქს წარმოადგენდა. ქალაქის არქიტექტურული განვითარების დასაწყისი ემთხვევა ძვ. წ. 1000-800 წლებს შორის პერიოდს. ნაკბე იპოვეს 1930 წელს, მაგრამ მისი არქიტექტურული გამოკვლევა მხოლოდ 1962-ში დაიწყო. ნაკბეს ისტორია და ფოტოსურათები
ნიკა დაუშვილი

ნიკა დაუშვილი (დ. 17 ოქტომბერი, 1989) — ქართველი ფეხბურთელი, თბილისის „დინამოს“ მეკარე. უმაღლესი ლიგა ჩემპიონი (1): 2013/2014 საქართველოს თასის გამარჯვებული (1): 2013/2014 საქართველოს სუპერთასის გამარჯვებული (1): 2014/2015 პროფილი Transfermarkt-ზე (ინგლისური) პროფილი Soccerway-ზე (ინგლისური) პროფილი დინამოს ოფიციალურ საიტზე (ქართული ენა) ↑ დინამოში 6 ახალი ფეხბურთელი ჩაირიცხა, დინამოს ოფიციალური საიტი, 8 იანვარი, 2014.